हुनलाई त अनुमान र आशङ्का जे पनि हुनसक्छन्, यद्धपि ती कुराको सत्यता कति छ भनेर खोज्नु साहित्यका अध्येयता र अनुसन्धानकर्ताहरूको काम हो। अंग्रेजी साहित्यिक संसारमा पनि ह्विलियम शेक्सपियर र क्रिस्टोफर मार्लोबीचको सम्बन्धमा ठूलो शङ्का गरिएको छ। अंग्रेजी जगतमा मार्लोप्रति जुन किसिमले अन्याय भएको छ, त्यो नेपाली साहित्य जगतमा मोतिरामप्रति पनि भएको हुनसक्छ! यतिबेला ह्विलियम शेक्सपियरको नाममा प्रकाशित सारा नाटक र कविता कृतिहरू क्रिस्टोफर मार्लोले लेखेका थिए भन्ने विचार प्रशस्त मौलाउन थालेको छ।
